கேள்வி: மார்கரித்தா ஒக்கியனா - வாழ்க்கைக் குறிப்பு என்பது என்ன?
பதில்: மார்கரித்தா ஒக்கினா 1788 ஆம் ஆண்டு ஏப்ரல் 1 ஆம் தேதி அஸ்தியில் உள்ள காப்ரிக்லியோவில் பத்து குழந்தைகளில் ஆறாவது குழந்தையாகப் பிறந்தார். தனது 24ஆம் வயதில் 27 வயதான பிரான்செஸ்கோ போஸ்கோவை மணந்தார், பிரான்செஸ்கோவிற்கு முதல் திரும்மணத்தின் மூலம் மூன்று வயது மகன் இருந்தார். குடும்பம் காஸ்தெல்னுவோ தி அஸ்தியின் குக்கிராமமான பெக்கியில் குடியேறியது. மே 1817 இல் நிமோனியாவால் பிரான்செஸ்கோ இறந்தார், 29 வயதான மார்கெரித்தாவின் மீது அன்டோனியோ, ஜோசப் மற்றும் ஜியோவானி ஆகிய மூன்று மகன்களை வளர்க்கும் பொருப்பு விழுந்தது.[http://www.santiebeati.it/dettaglio/90075 Arduino, Fabio. "Venerable Margaret Occhiena", ''Santi e Beati'', November 21, 2006] தெளிவான சிந்தனைகளைக் கொண்டவரான ஒக்கினா, தனது மகன்களை கண்டிப்பான ஆனால் நியாயமான வாழ்க்கை முறையில் வளர்த்தார். அப்பிள்ளைகள் தங்கள் இயல்பில் வேறுபட்டிருந்தாலும், கிறிஸ்தவ அடிப்படைகளை அவர்களுக்கு விளக்குவதில் ஒக்கியானா உறுதியாக இருந்தார். வாழ்க்கையினை எதிர்கொள்ள நம்பிக்கை, ஞானம் மற்றும் தைரியத்தின் முன்மாதிரியை அவர்களுக்குக் காட்டினார். அன்தோனியோ குடும்ப சுமையினை ஏற்ற போது ஜானின் உயர்கல்வியினை எதிர்த்தார். குடும்ப ஒற்றுமைக்காக, ஜான் தனது பள்ளிப் படிப்பை வீட்டுக்கு வெளியே தொடர வழிவகை செய்தார் ஒக்கியானா. தனது அன்னையின் இந்த உதவியினால், ஜான் தனது படிப்பை முடித்து, பாதிரியார் பெற முடிந்தது. 1846 ஆம் ஆண்டில், ஜான் நோய்வாய்ப்பட்டார், அவரைப் பராமரிக்க ஒக்கியானா துரின் குடிபெயர்ந்தார். அவர் குணமடைந்த பிறகும் கூட, நகரத்திற்கு கூட்டம் கூட்டமாக வந்து கொண்டிருந்த ஏழை மற்றும் கைவிடப்பட்ட சிறுவர்கக்கு ஜான் செய்யும் பணியில் அவருக்கு உதவ அவரோடு ஒக்கியானா தங்கினார். அடுத்த பத்து ஆண்டுகளுக்கு, தன்னை "மம்மா மார்கெரிட்டா" என்று அழைத்த நூற்றுக்கணக்கான சிறுவர்களுக்கு தாய்போல சேவை செய்தார்.[https://salesianmissions.org/about-us/who-we-are/about-st-john-bosco/our-history/history-of-the-salesians/venerable-margaret-occhiena/ "Venerable Margherita “Margaret” Occhiena", Salesian Missions] இதனால் தொன் போஸ்கோவின் ஆரட்டரி எனப்படும் இளையோர் சங்கங்கள் வளர்ந்தன. ஒக்கியனா படிப்பறிவில்லாதவராக இருந்தபோதிலும், அவரது ஞானமும் நற்குணமும் தொன் போஸ்கோவின் கல்வி முறையின் அடிப்படையாக அமைந்தது. நவம்பர் 25, 1856 அன்று தூரினில் தனது 68 வயதில் நிமோனியாவால் இறந்தார்.[https://www.sdb.org/en/Salesian_Holiness/Venerables/Margaret_Occhiena "Margaret Occhiena", SDB]
கேள்வி: மார்கரித்தா ஒக்கியனா - புனிதர் பட்டம் பற்றி விளக்கவும்.
பதில்: மார்கரித்தா ஒக்கியனாவுக்கு அருளாளர் பட்டம் முயற்சிகள் 1995 ஆம் ஆண்டு மார்ச் 7 ஆம் நாள் திருத்தந்தை இரண்டாம் அருள் சின்னப்பர் தலைமையிலான புனிதர் பட்டமளிக்கும் பேராயம் "தடையில்லை" (nihil obstat) என்ற அறிவிப்போடு அவரை இறை ஊழியராக அறிவித்தது. 2006 ஆம் ஆண்டு அக்டோபர் 23 ஆம் தேதி, திருத்தந்தை பதினாறாம் பெனடிக்ட் இவரை வணக்கத்திற்குரியவர் அறிவித்தார்.